Nokkur ráð til að skipuleggja og koma eldhússkápunum í gott horf . Jafnvel allra mestu snyrtipinnar eiga sér veikar hliðar . Hjá mörgum eru skáparnir á heimilinu sá hluti þess sem mætir afgangi og þótt flest annað sé í fullkomnu standi blasir óreiðan við þegar skáphurðirnar eru opnaðar . Hér koma nokkur góð ráð til að skipuleggja og koma eldhússkápunum í gott horf . Það er tilvalið að nota tækifærið til að skoða síðasta söludag á krukkunum í kryddskápnum . Krydd geymist vel en bragðið dofnar með tímanum . 1 . Gott er að hafa í huga áður en byrjað er , að þótt gaman sé að skreyta eldhúsið með hlýlegum munum ætti að halda eldhúsbekkjunum auðum að mestu leyti . Þeir eru vinnupláss og oft þörf fyrir þá þegar eldað er . Þá geta hlutir og annað orðið óhreint og slíkt borist í matinn . Ef fólk kýs að geyma áhöld á bekkjunum ætti reglan að vera að þrífa reglulega bæði krukkurnar undir þau og innihald þeirra . 2 . Taktu fyrir einn skáp í einu . Byrjaðu á að raða upp öllu því sem skápurinn geymir . Veltu fyrir þér hvenær þú notaðir síðast hvert og eitt stykki . Hentu eða komdu fyrir í geymslu því sem meira en sex mánuðir eru síðan notað var . Næst er gott að raða saman hlutum sem eiga saman . Hugsanlega er hægt að koma þeim fyrir í körfum eða plastbökkum . Þurrefnum á borð við hveiti , pasta , mjöl og fleira er gott að koma fyrir í gagnsæjum ílátum . 3 . Þrífðu skápinn vandlega . Stundum hefur eitthvað lent ofan í skápbotninum og skilið eftir sig för . Hægt er að nota ræstikrem eða blöndu af borðediki og matarsóda . Blandan er 2 tsk. af matarsóda út í 1 bolla af ediki , sett í úðabrúsa og fyllt upp með vatni . Blöndunni er síðan úðað á yfirborð hlutarins sem á að þrífa og strokið yfir með þurri tusku . Ef mikil eða föst óhreinindi eru á staðnum er gott að láta blönduna bíða nokkrar mínútur áður en tuskan er notuð . Hver skápur og skúffa ætti að hafa ákveðið hlutverk . Til að auðvelt sé að ganga að öllu sem vantar þegar það vantar er gott að hafa bakstursáhöld á einu stað , eldunaráhöld á öðrum og tæki sem notuð eru sjaldan ættu að hafa sinn stað . 4 . Þegar kemur að kryddskápnum er gott að nota tækifærið til að skoða síðasta söludag á krukkunum . Krydd geymist vel en bragðið dofnar með tímanum . Hægt er að nota útrunnið krydd en hafa þarf í huga að meira þarf af því en hinu sem ekki er komið fram yfir daginn . 5 . Hver skápur og skúffa ætti að hafa ákveðið hlutverk . Til að auðvelt sé að ganga að öllu sem vantar þegar það vantar er gott að hafa bakstursáhöld á einu stað , eldunaráhöld á öðrum og tæki sem notuð eru sjaldan ættu að hafa sinn stað . Hið sama gildir um matarskápana . Allt er tilheyrir bakstri ætti að eiga sína hillu og hið sama gildir um hráefni til matargerðar . Þá er gott að eiga nóg af þægilegum ílátum sem auðvelt er að raða saman og hverju ofan á annað . 6 . Farðu reglulega í gegnum leirtausskápana og veldu úr staka bolla , könnur , diska eða föt sem lítið sem ekkert eru notuð . Þessu má koma í endurvinnslu í Góða hirðinum eða annars staðar . 7 . Hafðu ævinlega í huga að ef hlutur hefur ekki verið notaður í sex mánuði eða meira er hann líklega óþarfur . Ekki halda í eitthvað sem þjónar engum tilgangi en tekur pláss í skápunum . Það er gott að sortera reglulega matreiðslubækurnar og uppskriftir heimilisins . 8 . Sorteraðu reglulega matreiðslubækurnar og uppskriftir heimilisins . Að geyma allt er óþarft , allir eiga sínar uppáhaldsuppskriftir og til að spara pláss er gott að geyma slíkt en skipta hinu reglulega út . 9 . Það er gott að endurnýta en óþarfi að þvo allar glerkrukkur og plastdalla og geyma . Enginn hefur þörf fyrir allt þetta . Hentu eða farðu með í endurvinnslu allt sem er umfram það sem þú þarft 10 . Vaskaskápurinn verður óhreinni en aðrir skápar , sérstaklega ef þar er ruslafata eldhússins staðsett . Hann verður að þrífa minnst vikulega . Margir gera það mun oftar . Þar er gott að geyma allar hreinsivörur heimilisins . Til að spara pláss og auka skipulagið er gott að kaupa plastbakka eða grindur og raða í eina baðherbergisvörunum , í aðra eldhúshreinsiefnum og í þá þriðju sápuefnum fyrir önnur herbergi . Með því móti eru þær mjög aðgengilegar þegar á þarf að halda .